टाइम8 आगस्त 10 : बिसाइख’थि आयगआ करना भाइरासनि गिख्रंथाव   थासारिनि थाखाय बि टि सि बिसाइख’थिनि अक्तखौ फोसावाखैब्लाबो गुबुन गुबुन राजखान्थि हान्जाफोरनि गेजेराव बिसाइख’थिखौ लानानै गोख्रों फोसावदिंनाय हाबाफारि मावफुंनाय  नुनो मोन्दों। बाक्सा जिल्लानि 29 नं सुक्लाइ सेरफांआव सुक्लाइ सेरफां ब्लक बि पि एफ दोलोनि आफादगिरि जिनाराम बर’नि आफादगिरि मासि सामलायनायाव रबिबाराव खुंफुंनाय बिसाइख’थि फोसावदिंनाय मेलआव बि टि सिनि बारग इ एम गनेश एबा 29 नं सुक्लाइ सेरफां  बि पि एफ दोलोनि बिजाथि गनेश कचारीनि सिगांआव गुबुन गुबुन आफाद गौथुमफोरनि 1000 निबो निबो गोबांसिन कंग्रेस, इउ पि पि एल, जि एस पि, एन डि एफ बि, ए जि पि आरो सि पि आइ दलनि हेफाजाबगिरि मदतगिरि आरो मावफारियाफोरा बि पि एफ दोलोआव गनेश कचारीजों आखाइ हमफैयो ।